Averowesse

Averowesse ou Ben Rachid (e-n arabe ابن رشد, Ibn Rouchd), c' est on filozofe, on teyolodjin, on djurisse, on matematikî et on medcén d' Andalouzeye muzulmane di 12inme sieke. I djåzéve et scrire ses ouves e l' arabe, come tos les intelectuwels d' Andalouzeye di ces trevéns la.

Il vna å monde e-n 1126 a Cordowe. I mora li 10 di decimbe 1198 à Marakech, mins s' coir fourit revoyî a Cordowe, acpagnté pa Ben Aarabi.

 Ses idêyes 
I ristudia l' prumî les scrijhaedjes d' Aristote. C' est la k' i veya ki les idêyes des vîs filozofes estént pacô distournêyes, et nén todi dins l' minme sinse pa les ratourneus do grek.

Adon, i tuza di fé ene sinteze del pinsêye d' Aristote et del rilidjon islamike. Mins c' est adon k' i s' va acweri des rujhes, ostant avou les muzulmans (fizicmint et morålmint) k' avou les crustins (morålmint, bon k' i studiént timpesse ses scrijhaedjes).

I va esse metou a l' indecse del Sorbone, metans, pask' i djheut ki les accions des djins morént avou zels. Li riscompinse po s' boune kidujhance ou l' penitince po des målès keures, on l' a ddja cial sol tere.Ali Ben Makhlouf, dins on responda so ene tchinne di tévé arabe, 26 di djanvî 2015. Ciste idêye la est contråve al cene do dierin djudjmint do crustinnisse et do decidaedje do Bon Diu al moirt di l' islam.

 Sourdant 

Categoreye:Rilomés muzulmans
Categoreye:Rilomés filozofes
Categoreye:Sicrijheus e-n arabe